ગુજરાતમાં ૨૨ ટકા ઓછો વરસાદ હજુ સુધી નોંધાયો છે જે ચિંતાજનક બાબત દેખાઈ રહી છે. નવેસરના આંકડા દર્શાવે છે કે ગુજરાતમાં ૨૨ ટકા જેટલો ઓછો વરસાદ થયો છે. હવામાન વિભાગના અધિકારીઓના કહેવા મુજબ રાજ્યમાં હજુ વરસાદની શક્યતા દેખાઈ રહી છે પરંતુ આ વર્ષે ૬૯૧ મીમી સરેરાશ સુધીનો આંકડો થઈ જાય તેવી શક્યતા ઓછી દેખાઈ રહી છે. ગુજરાત છ ભારતીય રાજ્યો પૈકી એક રાજ્ય છે જેમાં આ વર્ષે ઓછો વરસાદ ઓછો થયો છે. અન્ય રાજ્યોમાં હરિયાણાં ૨૦ ટકા, મણીપુરમાં ૫૩ ટકા, મેઘાલયમાં ૪૧ ટકા, અરૂણાચલમાં ૩૬ ટકા અને આસામમાં ૨૩ ટકા જેટલો ઓછોવ વરસાદ થયો છે. આઈએમડીની વેબસાઈટમાં આ મુજબની વાત કરવામાં આવી છે. કુલ ઓછા વરસાદનો આંકડો ભારતમાં સાત ટકાની આસપાસનો રહ્યો છે. ગુજરાતમાં હજુ પણ આ મોનસૂનની સિઝનમાં વરસાદ થવાની શક્યતા છે. છેલ્લા ત્રણ વર્ષથી લેટ મોનસૂનનો ગાળો રહ્યો છે. સાતમી સપ્ટેમ્બર સુધી ગુજરાતમાં વાર્ષિક સિઝનલ વરસાદ પૈકી ૮૨ ટકા વરસાદ થયો છે. ૨૦૧૭માં ૭૭ ટકા અને ૨૦૧૭માં ૯૪ ટકા વરસાદ થયો હતો. ગુજરાતમાં ઓછા વરસાદના આંકડા ચોક્કસપણે ચિંતા ઉપજાવે છે. સૌથી વધારે જે વિસ્તારમાં વરસાદ થયો છે તેમાં ગીર સોમનાથ, ડાંગ, નવસારી, વલસાડ અને આણંદનો સમાવેશ થાય છે. આ તમામ જિલ્લાઓમાં સામાન્ય કરતા વધારે વરસાદ થયો છે. ગીર સોમનાથમાં ૭૩ ટકા જેટલો વરસાદ સામાન્ય કરતા વધારે રહ્યો છે. ઉત્તર અને દક્ષિણ ગુજરાતમાં હાલત કફોડી રહી છે. સૌરાષ્ટ્ર અને કચ્છમાં ૨૭ ટકા ઓછો વરસાદ થયો છે. પાટણ, કચ્છ, બનાસકાંઠા, ગાંધીનગર અને મહેસાણામાં ઓછો વરસાદ થયો છે. ગુજરાતમાં ઓછો વરસાદનો આંકડો ૨૨ ટકાનો રહ્યો છે. ગુજરાત સ્ટેટ ડિઝાસ્ટર મેનેજમેન્ટ ઓથોરિટીના આંકડા મુજબ આ વર્ષે વરસાદની ટકાવારી જુદી જુદી રહી છે.